open-index/open-wikipedia-markdown huggingface dataset:
Tarptautinė pagyvenusių žmonių diena

**Tarptautinė pagyvenusių žmonių diena** – visame pasaulyje minima spalio 1 d. Dienos metu siekiame atkreipti dėmesį į senėjimo problemas ir ugdyti pagarbą senstančiam žmogui.

Pirmą kartą minėta 1991 m. spalio 1 d.

## Istorija
Jungtinių Tautų (JT) Generalinė Asamblėja paskelbė ją dar 1990 m. Po metų Asamblėja patvirtino rezoliuciją, kurioje buvo išreikštas JT požiūris į senatvę, o šalys paragintos formuojant savo politiką laikytis šių nuostatų.

## Šaltiniai
Gerontologija

**Gerontologija** – medicinos šaka, tirianti žmogaus organizmo senėjimo priežastis, mechanizmą, reiškinius bei pagyvenusius žmones. Rūpi ne vien fizinis senėjimo procesas, bet ir jam įtaką darantys socialiniai bei kultūriniai veiksniai. Gerontologijos šaka geriatrija nagrinėja senų žmonių ligų ypatumus, jų gydymo ir profilaktikos ypatumus. Senų žmonių higieną nagrinėja gerohigiena, psichiką ir elgseną – gerontopsichologija.

Gerontologija naudoja biocheminius, biofizinius, biologinius, fiziologinius, klinikinius ir kitus metodus. Didelę svarbą turi socialiniai ir higieniniai tyrimai, kurie padeda išaiškinti pernelyg ankstyvo senėjimo priežastis, priklausančias nuo žmogaus gyvensenos, socialinių sąlygų. Gerontologijos vystymąsi lemia esminiai vidutinės gyvenimo trukmės pakitimai.

## Istorija
Gerontologija pradėjo formuotis XX a. pradžioje. Buvo sukurta tokių organizmo senėjimo teorijų, kaip organizmo intoksikacijos, kurią sukelia žarnyno bakterijų apykaitos bei paties organizmo azotinių medžiagų apykaitos produktai (I. Melčikovo; Rusija, 1908 m.), zolių virtimo geliais ir protoplazmos kondensacijos (V. Ružičkos; Čekoslovakija, 1922 m.), fermentų aktyvumo sumažėjimo (V. Alpatovo ir O. Nastiukovos, TSRS, 1948 m.).

Pirmoji pasaulyje konferencija senėjimo profilaktikos ir ilgametystės klausimais įvyko 1938 m. Kijeve.

## Taip pat skaitykite
* Gerontopsichologija
* Senėjimas

## Šaltiniai
Hersey ir Blanchardo situacinis modelis

**Paulo Hersey ir Kennetho Blanchardo situacinis modelis** – vienas pagrindinių požiūrių į lyderiavimą. Pagal jį efektingiausias lyderiavimo stilius toks, kuris kinta priklausomai nuo pavaldinių "pasirengimo" laipsnio. Pasirengimas apibūdinimas kaip noras laimėti, siekti prisiimti atsakomybę ir įgyti užduočiai būtinų sugebėjimų, įgūdžių bei patyrimo.

Pasekėjų (darbuotojų) žinios ir tikslai – svarbūs veiksniai, nuo kurių priklauso lyderiavimo stiliaus efektyvumas.
P. Hersey ir K. Blanchardas mano, kad vadovo santykis su pavaldiniais pereina keturias stadijas, kol pavaldiniai tobulėja,
todėl vadovai turi keisti savo vadovavimo stilių.

Pradinėje pasirengimo stadijoje pati tinkamiausia vadovo taktika – didelis dėmesys darbo užduočiai. Pavaldiniai turi gauti
visus nurodymus apie darbo užduotis, turi būti supažindinti su organizacijos taisyklėmis ir procedūromis. Nenurodinėjantis
vadovas sukeltų tarp naujų pavaldinių paniką ir nerimą.

2 stadijoje netinka darbuotojų dalyvavimas valdyme, nes pavaldiniui dar labai svarbi struktūra. Kai pavaldiniai pradeda suvokti savo užduotis, į užduotis orientuotas stilius vis dar išlieka pagrindinis, nes pavaldiniai dar nesugeba veikti be struktūros. Tačiau lyderio pasitikėjimas darbuotojais ir jų pagalba vadovui turėtų rūpėti didėti, nes lyderis pradeda juos artimiau pažinti ir nori skatinti tolesnes jų pastangas. Lyderis turi didinti santykių vaidmenį.

3 stadijoje darbuotojų sugebėjimai ir motyvacija laimėjimams yra išaugę, ir jie aktyviai ima siekti atsakomybės. Lyderiui
jau nebūtina griežtai nurodinėti. Jis turi būti visuomet pasirengęs padėti ir būti dėmesingas. Kai pasekėjai pamažu įgyja vis daugiau pasitikėjimo savo jėgomis, ima savarankiškai tvarkytis, įgauna vis daugiau patyrimo, lyderis gali mažinti savo paramą ir paskatinimus.

4 stadijoje pavaldiniams daugiau nebereikia direktyvų ir jie jų nesitiki iš vadovo. Jie jau savarankiški. Jei pasirenkamas
tinkamas vadovavimo stilius tai jis ne tik motyvuoja darbuotojus, bet ir padeda jiems tobulėti kaip
profesionalams. Toks lyderiavimas dinamiškas, lankstus, nuolat kintantis.

## Šaltiniai
* Stoner J. A., R. E. Freeman, D. R. Gilbert, Vadyba, Kaunas, 2000.
* Stoškus S., D. Beržinskienė, Vadyba, Kaunas, 2005.
Džerikas

**Džerikas** () – amerikiečių mokslinės fantastikos, draminis serialas, pasakojantis apie mažo, išgalvoto miestelio Džeriko, Kanzaso valstijoje gyvenimą po teroristų suplanuoto atominio sprogimo įvairiose JAV valstijose.

Džeriko miestelis susiduria su daugeliu problemų ir turi kaip nors išgyventi.

Serialo premjera įvyko 2006 m. rugsėjo 20 d, sukūrus 11 serijų. Po to 2007 vasario 14 d. išėjo dar 11 serijų ir CBS televizija nutraukė jo transliavimą. 2007 m. birželio 6 d. CBS paskelbė, kad nupirko dar septynias naujas serijas, bei sukūrė dar dvi papildomas pabaigas. 2008 m. kovo mėn. CBS paskelbė, kad serialą nutraukia dėl mažo žiūrovų skaičiaus.

## Serijos
Nuo 2006 m. lapkričio buvo išleistos 29 serijos.
 
**Pirmas Sezonas**

* Pilot
* Fallout
* Four Horsemen
* Walls Of Jericho
* Federal Response
* 9:02
* Long Live the Mayor
* Rogue River
* Crossroads
* Red Flag
* Vox Populi
* The Day Before
* Black Jack
* Heart of Winter
* Semper Fidelis
* Winter’s End
* One Man’s Terrorist
* A.K.A.
* Cassus Belli
* One If by Land
* Coalition of the Willing
* Why We Fight

**Antras Sezonas**

* Reconstruction
* Condor
* Jennings and Rall
* Oversight
* Termination for Cause
* Sedition
* Patriots and Tyrants

## Veikėjai

## Nuorodos
* Oficiali svetainė (CBS)
Mulaj Idrisas

**Mulaj Idrisas** (arab.: مولاي إدريس) – Maroko miestas šiaurinėje šalies dalyje. Miestas pavadintas Mahometo palikuonio Mula Idriso I (Moulay Idriss I) vardu, kuris įkūrė Fesą ir šį miestą. Čia yra jo kapas, – pagrindinė piligrimų lankymo vieta. Netoli yra senovinio Romos Imperijos miesto Volubilis griuvėsiai. Artimiausias didesnis Maroko miestas yra Meknesas.

## Nuorodos
* Lexicorient
Švokštoniai

**Švokštoniai** – kaimas Pasvalio rajono savivaldybėje, prie Nairių. 

## Istorija

Nuo XVIII a. minimas Švokštonių dvaras. XIX a. pabaigoje kaimas priklausė Vaškų valsčiui.

## Gyventojai

### Žymūs žmonės
* Dvare gimė Antanas Juozapavičius (1894–1919), pirmasis nepriklausomos Lietuvos karininkas, žuvęs už tėvynę.

## Šaltiniai
Bunkeris (reikšmės)

Žodis ***bunkeris*** lietuvių kalboje reiškia:

* bunkeris – požeminė įtvirtinta slėptuvė, fortifikacijos statinys;
* bunkeris – talpykla (tam tikros formos dėžė) birioms medžiagoms laikyti (pvz., kombaino bunkeris, kuro bunkeris prie garo katilo). Tokios talpyklos paprastai pripildomos per viršų, o ištuštinamos leidžiant birioms medžiagoms išbirti pro angą apatinėje (paprastai siaurėjančioje) dalyje.

Susiję terminai:
* *bunkerinis kuras* – skystas laivų variklių kuras, paprastai susidedantis iš sunkiųjų likutinių kurų;
* *bunkerinis pusvagonis* – geležinkelio vagono, kurio kėbulas sudarytas iš kelių bunkerių, rūšis.

Taip pat *Bunkeris* yra angliška pavardė ().
PNG (formatas)

**PNG** () – bitų masyvo formatas, kuris suglaudinamas „be nuostolių“. Sukurtas kaip GIF formato pakaitalas – formatas nereikalaujantis patento licencijos.

PNG palaiko paletėmis paremtus 24 bitų (RGB ( () spalvų paletės), 32 bitų RGBA ir juodai baltus () vaizdus. PNG buvo sukurtas paveikslėliams kelti į internetą,nepalaiko kitų spalvų erdvių (tokių kaip CMYK).

Formatas sukurtas, kai 1995 m. pradžioje paaiškėjo, kad LZW duomenų suglaudinimo algoritmas, naudotas GIF formate, buvo užpatentuotas kompanijos Unisys. Taip pat buvo ir kitų problemų susijusių su GIF formatu, kurios paskatino PNG kūrimą. Viena jų buvo 256 spalvų limitas, kada jau buvo paplitę kompiuteriai gebantys atvaizduoti žymiai daugiau nei 256 spalvas. Nors GIF palaiko animaciją, buvo nuspręsta, kad PNG turėtų būti „nejudantis“. Giminingas formatas MNG buvo sukurtas specialiai animacijai.

PNG naudoja nepatentuotą duomenų glaudinimo be nuostolių metodą žinomą kaip „deflate“ (zlib/gzlib).

## Bylos struktūra

Kiekviena PNG byla prasideda tokiais pat baitais 0x84; 0x59; 0x4e; 0x47; 0x0d; 0x0a; 0x1a; 0x0a. Tokia bylos pradžia rašoma tam, kad atidarant netinkamu režimu skaitymas būtų nutraukiamas. Po jų rašomi segmentai () iš kurių yra sudaryta likusi byla. Kiekvienas segmentas prasideda 32 bitų sveiku skaičiumi, nurodančiu segmento ilgį simboliais (simbolis yra du baitai; neįskaitant ilgio ir pavadinimo baitų). Po to rašomas segmento pavadinimas, pavyzdžiui, "IDAT" arba "tRNS". Po to, anksčiau nurodytas simbolių skaičius, sudaro segmento turinį. Segmentą užbaigia 8 CRC baitai ir prasideda naujas segmentas. Byla užbaigiama "IEND" segmentu.

### Svarbiausi segmentai

Be šių segmentų PNG *negali* veikti:
* **IHDR** - Šiame segmente nurodomas paveiksliuko aukštis, plotis, spalvos tipas, filtro tipas ir panašiai
* **PLTE** (jei nurodyta, kad naudojama paletė)
* **IDAT** - Šiame segmente laikomas suspaustas paveikslėlis
* **IEND**

### Pagalbiniai segmentai

Šie segmentai nurodo papildomą informaciją:
* **bKGD**
* **cHRM**
* **gAMA**
* **hIST**
* **pHYs**
* **sBIT**
* **tEXt**
* **tIME**
* **tRNS**
* **zTXt**
Tokių segmentų gali būti ir daugiau. Atidarantys algoritmai dažniausiai būna tolerantiški ir nežinomus segmentus praleidžia
### Paprasto failo pavyzdys

## Šaltiniai


## Nuorodos
* PNG oficiali svetainė
Daugėliai

**Daugėliais** vadinama:

* kaimas Jurbarko rajone;
* kaimas Šiaulių rajone;
* Kuršėnų miesto dalis;
* kaimas Baltarusijoje, Varanavo rajone.
Daugėliai (Šiauliai)

**Daugėliai** – kaimas Šiaulių rajono savivaldybėje, 2 km į pietryčius nuo Kuršėnų, prie kelio Kuršėnai–Aukštelkė. Šiauriniu pakraščiu eina geležinkelis Šiauliai–Klaipėda, už kurio yra Kuršėnų miesto dalis Daugėliai.

## Gyventojai

## Šaltiniai
Daugėliai (Kuršėnai)

**Daugėliai** – Kuršėnų miesto dalis, esanti į pietus nuo miesto centro, dešiniajame Ventos krante. Veikia Daugėlių progimnazija. Telkšo Kuršėnų tvenkinys. Pietiniu Daugėlių pakraščiu eina geležinkelis Šiauliai–Klaipėda, už kurio įsikūręs Daugėlių kaimas. Stovi Daugėlių geležinkelio tiltas.

## Sportas
* FK Venta Kuršėnai

## Šaltiniai
Robert Hooke

**Robertas Hukas** (*Robert Hooke*, 1635 m. liepos 18 d. *Freshwater* miestelyje, Anglija – 1703 m. kovo 3 d.) – anglų gamtos tyrinėtojas, garsėjęs savo universalumu.

## Biografija
Gimė 1635 m. Anglijos Frešvoterio miestelyje. Jo tėvas vadovavo vienai to miestelio bažnyčių, tad Robertas, kaip ir jo trys broliai, kurie visi buvo pastoriais, tikėjosi gauti reikiamą išsilavinimą ir prisijungti prie tėvo. Tačiau nuo pat vaikystės Robertą kamavo nuolat pasikartojantys galvos skausmai, tad tėvas, baimindamasis, kad jis nesugebės įgyti reikiamo išsilavinimo, nusprendė leisti Robertui pačiam pasirinkti gyvenimo kelią.

Nuo 13 metų mokėsi Vestminsterio mokykloje. 1653 m. gavo vietą Oksfordo bažnyčios chore, kur sutiko chemiką ir fiziką Robertą Boilį, kuris jam pasiūlė tapti jo asistentu.

1660 m. eksperimentais nustatė, bet tik 1676 m. paskelbė savo Huko dėsnį: „koks ištįsimas, tokia jėga“ (nors ir sąvokos kaip įtempiai ar deformacijos R. Hukui dar nebuvo žinomos).

1662 m. R. Hukas gavo eksperimentų kuratoriaus vietą naujai įkurtoje Karališkoje draugijoje, kur buvo atsakingas už eksperimentų rengimą jos susitikimų metu.

1665 m. išleido knygą „Mikrografija“, kurioje pateikė keleto mikroskopinių ir teleskopinių stebėjimų rezultatus bei keletą originalių biologinių pastebėjimų. Pirmasis pavartojo biologinį terminą *[[ląstelė]]* (), nes stebint augalo ląsteles jos jam pasirodė panašios į vienuolyno celes. R. Hukas dažnai siejamas su ląstelės atradimu, tačiau tuo abejoti verčia pernelyg didelis jo mikroskopo paprastumas.

Tais pačiais 1665 m. R. Hukas užėmė geometrijos profesoriaus postą Grešamo koledže, taip pat buvo Kristoferio Reno asistentu padedant atstatyti Londono miestą po didžiojo gaisro 1666 m.

Mirė Londone, 1703 m. Per savo gyvenimą buvo sukaupęs milžinišką sumą pinigų, kurie po jo mirties rasti jo kambaryje.

## Šaltiniai
Abankajus

**Abankajus** (, ) – Peru miestas, į vakarus nuo Kusko, Andų kalnuose, 2378 m aukštyje, prie Pačačiakos upės. Apurimako departamento administracinis centras.

Abankajaus apylinkės nuo seno gyvenamos indėnų čankų. Ispanai miestą įkūrė 1540 m. *Amancay, Villa de los Reyes* pavadinimu. 1874 metais suteiktos miesto teisės. 1997 m. apylinkes nusiaubė nuošliauža, kurios metu žuvo daugiau nei 400 žmonių.

Netoli miesto įsikūręs gražiu kraštovaizdžiu garsėjantis Ampajaus nacionalinis draustinis, kuris yra ir svarbus turistinis regiono objektas. Vystomas cukranendrių perdirbimas, likerio, romo gamyba, dailieji amatai. Apylinkėse auginamos cukranendrės, kasama vario rūda.

Mieste yra 2 universitetai: *Universidad Particular Tecnológica de los Andes* ir *Universidad Nacional Micaela Bastidas de Apurimac*.
Ampajaus nacionalinis draustinis

**Ampajaus nacionalinis draustinis** () – saugoma teritorija Peru, Apurimako departamente, Ampajaus kalno papėdėje, netoli Abankajaus miesto. Plotas 36,35 km². Draustinis įkurtas 1987 m. liepos 23 d. Teritorija skirta apsaugoti retus regiono augalus ir gyvūnus, bei vaizdingą kraštovaizdį.

Vienas pagrindinių draustinio objektų – kalnų apsupta Uspakočios lagūna. Būdingi faunos atstovai yra andinė lapė, baltauodegis elnias, šiaurinė viskaša, šiaurinis Andų elnias, taip pat Andų kondoras. Teritorijoje auga podokarpų giraitės, taip pa auga milžinški lubinai, *[[Calceolaria]]*, įvairios orchidėjos.

## Šaltiniai
Vilandri pilis

**Vilandri pilis** ( – pilis Prancūzijos Centre, Endro ir Luaros departamente, 15 km į vakarus nuo Turo, prie kelio D7, viena iš Luaros slėnio pilių.

## Istorija

Vilandri pilis, užbaigta 1536 m., yra paskutinė iš didžiųjų Renesanso epochos pilių, pastatytų Luaros slėnyje. Ją pastatė finansų ministras Janas Bretonas (*Jean le Breton*), kurio herbai puikuojasi ant kairiojo sparno stoglangių. Jam teko būti ambasadoriumi Romoje, kur jis susipažino su sodų ir parkų menu. Statydamas pilį jis nugriovė XII a. tvirtovę, iš kurios liko tik pamatai ir donžonas, matomas iš tolo. Jis buvo paliktas greičiausiai todėl, kad jame 1189 m. liepos 4 d. Anglijos karalius Henrikas II Plantagenetas ir Prancūzijos karalius Filipas Augustas sudarė Kolombjė taiką - taip tada vadinosi Vilandri. Ši taika reiškė Kapetų monarchijos triumfą prieš didžiuosius feodalus.

Žano Bretono įpėdiniai pilį valdė iki 1754 m., kai ji tapo karaliaus ambasadoriaus markizo de Kastelano ir vienos žymiausių provincijos didikų šeimos nuosavybe. Kastelanai šiek tiek pakeitė pilį klasicizmo stiliumi, bet tie pakeitimai nėra žymūs. Tačiau gerokai buvo pakeistas rūmų vidus, pritaikant juos pagal XVIII a. komforto sampratą. XIX a. vienas iš trijų sodų buvo paverstas anglišku parku. 

Sodus ir pilį atnaujino daktaras Joachimas Karvalis, kuris pilį įsigijo 1906 m. Gimęs 1869 m. Ispanijoje, jis paveldėjo didelę nuosavybę, tačiau tai jam netrukdė ir mokslinėje karjeroje. Jam padedant profesorius Šarlis Rišė už savo atradimus buvo apdovanotas 1913 m. Nobelio medicinos premija. 1924 m. J. Karvalis įsteigė Prancūzijos istorinių pilių savininkų asociaciją ir buvo pirmasis, kuris savo pilį atvėrė visuomenės lankymui.

Gėlynai pilies soduose užima apie 1 ha plotą, o Vilandri pilies valdens parko pavyzdžiu pasinaudojo ir kiti architektai. Toks parkas buvo suprojektuotas ir Palangoje, prie Tiškevičių rūmų. 

## Galerija

Image:Villandry Gardens.jpg|Vilandri pilies sodai
Image:Jardins du château de Villandry.JPG|Vilandri pilies sodai 
Image:Château de Villandry lucarne.JPG|Vilandri pilies stogo langelis
Image:Château de Villandry jardin d'eau.JPG|Vilandri pilies vandens parkas
Image:Château de Villandry deux ailes.JPG|Vilandri pilies rūmai
Image:Château de Villandry centrale.JPG|Vilandri pilies centriniai rūmai
Image:Aerial image of Château de Villandry (view from the southeast).jpg|Vilandri pilis iš paukščio skydžio


## Nuorodos

* Vilandri pilis nuotraukose
Uspakoča

**Uspakočos lagūna** (, ) – ežeras Peru, Apurimako departamente, Andų kalnuose, 3750 m aukštyje. Telkšo Ampajaus kalno papėdėje, Ampajaus nacionaliniame draustinyje, netoli Abankajaus miesto. Ežeras išsidėstęs dideliame krateryje. Pakrantėse auga podokarpų miškas.
Wish You Were Here

**„Wish You Were Here“** – devintas grupės Pink Floyd progresyvaus roko albumas, išleistas 1975 m. rugsėjo 15 d. Albumas pasiekė 1 vietą angliškame dainų dešimtuke ir 1 vietą JAV.

## Dainų sąrašas
;Pirma pusė
# „Shine On You Crazy Diamond (I-IV dalys)“ (David Gilmour, Roger Waters, Richard Wright) – 13:31
# „Welcome to the Machine“ (Roger Waters) – 7:30

;Antra pusė
# „Have a Cigar“ (Roger Waters) – 5:08
# „Wish You Were Here“ (David Gilmour, Roger Waters) – 5:26
# „Shine On You Crazy Diamond (VI-IX dalys)“ (David Gilmour, Roger Waters, Richard Wright) – 12:28

## Singlai
* (1975) m. Have a Cigar / Welcome to the Machine (išleistas tik JAV)
* (1975) m. Have a Cigar / Shine On You Crazy Diamond (1 dalis) (Italija ir Prancūzija)

## Populiariausių įrašų sąrašas

## Atlikėjai
* Deividas Gilmoras – gitara, vokalas, Havajų gitara, sintezatorius 
* Rodžeris Votersas – bosinė gitara, vokalas, sintezatorius VCS3
* Ričardas Raitas – klavišiniai, vokalas, sintezatorius VCS3
* Nikas Meisonas – mušamieji instrumentai
* Rojus Charperis (Roy Harper) – vokalas „Have a Cigar“
* D. Peris – saksofonas „Shine On You Crazy Diamond“
* Maiklas Bufando – papildomas saksofonas „Shine On You Crazy Diamond“
* Hipgnosis - fotografijos, dizainas
* S. Torgersonas (Storm Thorgerson) – dizaineris
* Dž. Furmanovskis (Jill Furmanosky) - fotografijos
Vilhelms Munters

**Vilhelmas Munteris** (, 1898 m. liepos 25 d. Rygoje – 1967 m. sausio 11 d. Rygoje) – Latvijos politikas, diplomatas.

## Biografija
Nuo 1920 m. dirbo užsienio reikalų ministerijoje. 1925 m. ėmė vadovauti Baltijos valstybių reikalų skyriui. 1933 m. tapo užsienio reikalų ministerijos generaliniu sekretoriumi. 1936–1940 m. dirbo užsienio reikalų ministru.

## Išnašos
Sinodinis periodas

**Sinodinis periodas** – laiko tarpas, per kurį vienas dangaus kūnas, apskriejęs kitą, grįžta į tą pačią padėtį orbitoje Žemės ir Saulės atžvilgiu. Jis lygus laiko tarpui, per kurį pasikartoja vienavardės dangaus kūno konfigūracijos.

## Sinodinio judėjimo lygtis
Sinodinio judėjimo lygtis sieja planetos judėjimo sinodinį ir žvaigždinį periodą.

Vidinei planetai (Žemei tai yra Merkurijus ir Venera):
:  \frac1P - \frac1T = \frac1S 
Išorinei planetai (Žemei tai yra Marsas ir tolimesnės planetos):
:  \frac1T - \frac1P = \frac1S 

Sinodinį periodą tiek vidinei, tiek išorinei planetai, galima apskaičiuoti:
:  S = \frac1{ \left|\frac1T - \frac1P\right|} 
: T – Žemės žvaigždinis periodas
: P – planetos žvaigždinis periodas
: S – planetos sinodinis periodas

Stebėjimais nustačius planetos sinodinį periodą, ir Žemės žvaigždinių metų trukmę, pagal sinodinio judėjimo lygtį, galima apskaičiuoti planetos apskriejimo apie Saulę trukmę (žvaigždinį periodą).

## Saulės sistemos planetų sinodiniai periodai

## Šaltiniai
* Astronomijos enciklopedinis žodynas 
* Astronomijos enciklopedinis žodynas lentelės
Mergelis

**Mergelis** – molinga klintinė nuosėdinė uoliena. Būna molio, smėlio ir dolomitiniai mergeliai. Mergelis yra žaliava cementui gaminti. Sudarytas iš 25–75 % karbonatų ir 75–25 % molio mineralų.

Būdinga smulkiagrūdė struktūra, tekstūra paprastai sluoksniuota.

## Šaltiniai

* Geografijos žodynas, S. Agapovas, S. Sokolovas, D. Tichomirovas. 1972 m. Kaunas ,,Šviesa''.
Venetų kalba

**Venetų kalba** – romanų kalbų grupei priklausanti kalba. Kalba daugiau kaip 2 milijonai žmonių. Kalba apima Veneto regioną Italijoje. Paprastai laikoma italų kalbos tarme.

## Nuorodos
*
Childerikas I

**Childerikas I** (, 440 m. Vestfalija – 481 m. gruodžio 26 d. Turnė) – salijų frankų karalius, vienas pirmųjų Prancūzijos karalių.

## Biografija

Frankų karaliaus Merovigo sūnus, frankų karaliaus Chlodvigo I tėvas. Jo vardas frankų kalba reiškia *tvirtas mūšyje*. Žmona Bazina, vaikai Chlodvigas (466–511 m.), Albofleda (467–511 m.), Lantehilda, Adolfleda (469–535 m., ostgotų karaliaus Teodoriko Didžiojo žmona), Richaras, Rignomeras ir Guntramas.

Childerikas pirmasis iš frankų karalių, kurio gyvenimą ir darbus patvirtina Grigalius Turietis (*Grégoire de Tours*, 538–594 m.), nusirašęs juos iš Anžero metraščių.

Pagal sutartį su Romos imperija saliju frankams apsigyvenus Belgikos provincijoje tarp Maso ir Somos upių, tarnavo karininku romėnų karvedžiams Egidijui ir Pauliui. 457 m. mirus tėvui tapo frankų karaliumi, tačiau dėl karšto kraujo, linkusios suvedžioti frankų merginas, frankai jį išvijo ir savo valdovu pripažino Egidijų. Childerikas pabėgo į Germaniją, kur taip pat netruko suvilioti Tiuringijos karaliaus žmoną Baziną.

Tačiau 461 m. buvo užmuštas Romos imperatorius Flavijus Majorinas ir Šiaurinėje Galijoje dislokuota romėnų kariuomenė pasiskelbė nebepriklausanti imperijai. Be to, teritoriją į pietus nuo Luaros tuo metu jau buvo užėmę vestgotai, o pietryčiuose šeimininkavo burgundai. Atkirsti vakarų frankus nuo jūros grasino saksai, nuolat puldinėję frankų gyvenvietes. Todėl frankai, prisimindami sutartį su Roma, nebuvo patenkinti Egidijaus nenoru pripažinti kariuomenės vado Ricimero valdžią. Egidijus, pajutęs pasipriešinimą, nužudė 100 frankų. Tada frankai aštuntaisiais Egidijaus valdymo metais prisiminė savo karalių Childeriką, kuris 463 m. jau buvo vedęs savo vyrą palikusią Baziną iš Tiuringijos.

Childeriko valdymas pasižymėjo svarbiomis pergalėmis. 463 m. jis sumušė vestgotus, 468 m. prie Orleano nugalėjo Luarą peržengusį ir grasinusį Anžerui saksų karalių.

Jis mirė 481 m., dvidešimt ketvirtaisiais savo valdymo metais, frankų karaliaus sostą palikdamas sūnui Chlodvigui.

## Kapas

Jo kapas 1653 m. atrastas Turnė. Kape buvo rastas karo kirvis, trumpas ir ilgas kalavijai, ietis, granatais papuoštos auksinės bitutės bei kapšas su 90 auksinių Rytų Romos imperijos monetų. Kiekvienas solidas svėrė po 4,55 g, tačiau jos buvo išleistos skirtingų imperatorių, nuo Teodosijaus II iki Zenono. Ant 180 cm ūgio vyro skeleto rankos rastas žiedas su vardiniu antspaudu, kuriame buvo įrašas *Childerici Regis* – Karalius Childerikas.

Stebuklingai išlikusio neapiplėšto kapo įkapių plėšikai vis tik nepasigailėjo. Visas lobis buvo saugomas Paryžiaus Medalių ir monetų muziejuje, bet naktį iš 1831 m. lapkričio 5 į 6 d. muziejus buvo apiplėštas. Visa laimė, kad 1655 m. Nyderlandų hercogo gydytojas Žanas Žakas Šiflė visas kapo įkapes buvo aprašęs ir netgi nupiešęs.
## Galerija

Map Gaul divisions 481-ru.svg|Galija 481 metais 
Basina Childeric.jpg|Bazina ir Childerikas I
Childeric en couleur.jpg|Childeriko I antspaudo spalvotas atspaudas 1653 m. rastas jo kape Turnė
CHILDERICI REGIS.jpg|Childeriko I antspaudas ant žiedo


## Šaltiniai
Blokhausas

**Blokhausas** – nedidelis įtvirtintas pastatas, skirtas gintis nuo priešo, neturinčio apgulties technikos ar artilerijos. Jei įtvirtintas pastatas numatytas gintis ir nuo apgulties technikos, tuomet tas pastatas tikriausiai yra pilis ar kitokia tvirtovė, o ne blokhausas.

Europiečiams pradėjus kolonizuoti atrandamas šalis kolonijose imta statyti blokhausus kaip paprastus įtvirtinimus, pakankamai efektyvius prieš silpnai ginkluotus čiabuvius. Tokie blokhausai (dažnai vadinti *fortais*) buvo statomi Pietų Afrikoje, Naujojoje Zelandijoje, būsimų Kanados ir JAV teritorijose.

Blokhausus statydavo akmens ar plytų mūro, bet labai dažnai statydavo iš storų sijų ar net apvalių rąstų. Blokhausai paprastai būdavo dviejų ar trijų aukštų, sienos visuose aukštuose su šaudymo angomis. Viršutinis aukštas paprastai būdavo su stogu. Jei pastatas būdavo medinis, viršutinis aukštas paprastai būdavo statomas platesnis už apatinius aukštus, kad pro išsikišusios dalies grindis besiginantieji galėtų apšaudyti prie sienos, į neapšaudomą zoną, patekusius priešus ar vandeniu gesinti uždegtą pirmo aukšto sieną.

Jei blokhausas būdavo vienaukštis, tuomet šaudomas angas įrengdavo pastogėje, kad priešas pro jas negalėtų šaudyti į vidų. Palei sieną iš vidaus eidavo pakyla, ant kurios sulipę gynėjai galėdavo šaudyti pro aukštai esančias šaunamąsias angas.

Į blokhausus būdavo įeinama pro labai tvirtas duris pirmame aukšte, kurias būdavo galima sija iš vidaus užblokuoti. Daugelis blokhausų būdavo stačiakampiai, tačiau būdavo ir šešiakampių bei aštuonkampių blokhausų, kurie užtikrindavo efektyvesnę žiedinę gynybą.

Kartais blokhausą papildydavo palisadu, tuomet blokhausas užimdavo vieną kampą. Priešingame kampe tuomet neretai pastatydavo dar vieną gynybinį bokštą.

Iki šiol yra išlikę gana daug senųjų blokhausų, ypač mūrinių. Naujojoje Zelandijoje iki šiol stovi nemažai vienaukščių rąstinių blokhausų, statytų Maorių karų metu. Tuo tarpu Pietų Afrikoje tebėra nemažai akmeninių blokhausų iš Būrų karo laikų.
Prancūzijos karalius

**Prancūzijos karalius** () – bendras dabartinėje Prancūzijos teritorijoje gyvenusių tautų, padėjusių pagrindą prancūzų tautai, monarchų pavadinimas.

## Istorija
Prancūzų istorikai savo šalies valdovų dinastijas pradeda skaičiuoti nuo saliečių frankų, kurių vadas Faramondas, atsiskyręs nuo Reino frankų šakos, persikėlė per upę ir įsikūrė dabartinio Turo apylinkėse. Nuo 420 m. skaičiuojama ir Merovingų dinastijos pradžia. Tačiau šis skaičiavimas yra sąlyginis, nes Merovingų ir Karolingų laikais mirus karaliui, karalystė buvo padalijama jo sūnums. Subyrėjus Senovės Romai nei germanai, nei frankai valstybės nebesukūrė. Tik vėliau, atsiradus teisinei sistemai, valstybės samprata atgijo. Manoma, kad tokios pirmosios Prancūzijos pradžia galėtų būti laikytina 843 m. Verdeno taika arba Hiugo Kapeto valdymo pradžia 987 m., nes ir vienu ir kitu atveju vyko žymus dabartinės Prancūzijos žemių vienijimas. XII a. pirmoje pusėje karalių Liudviko VI ir Liudviko VII patarėjas Sen Deni abatas Siugeras, sustiprinęs bažnyčią, atliko lemiamą vaidmenį karališkos valdžios įtvirtinimo procese.

Tačiau iš esmės frankų, o vėliau prancūzų valdovai – karaliai, imperatoriai, prezidentai, nuo 486 m. iki šiol nenutrūkstamai tęsia tos pačios teritorijos, tos pačios tautos tą pačią valdžią. Lentelėje naudojamas terminas *[[Neustrija]]* apima Centro ir Vakarų Prancūzijos žemes, *[[Austrazija]]* – Rytų Prancūziją, dalį Vokietijos ir dalį Italijos. Lentelėje taip pat įtraukti keli valdovai, kurių prilyginimas krašto valdovams abejotinas. Jų vardai išskirti kursyvu arba skliausteliais. Paryžiaus karaliai taip pat priskiriami Prancūzijos karaliams.

## Prancūzijos valdovai

* Napoleonas IV *Napoléon IV*, *Napoléon Eugène Louis Jean Joseph Bonaparte* 1856–1879;
* Napoleonas V *Napoléon V*, *Napoléon Joseph Charles Paul Bonaparte* 1822–1891.

## Kiti straipsniai
* Prancūzijos istorija | Vakarų Frankų karalystė | Vakarų Romos imperija;
* Prancūzijos karalystė | Prancūzijos karalienės;
* Didžioji Prancūzijos revoliucija | Prancūzijos respublika | Prancūzijos prezidentas.

## Nuorodos
* Prancūzijos karalių genealogija .
Čankai

**Čankai** () – senovės Peru kultūra, gyvavusi dabatiniuose Apurimako ir Ajakučo departamentuose. Pradžioje įsikūrė tarp Pampos ir Pačačiakos upių, vėliau teritorija išsiplėtė iki Andavajlaso. Kultūra klestėjo XIII-XV a. laikotarpiu. Vertėsi žemdirbyste, augino lamas, vikunijas. Čankai buvo gabūs keramikai.

Nepaisant to, kad gyveno visai netoli Kusko, čankai aktyviai priešinosi inkams. Vedami *Anccu Hualloc* čankų indėnai 1438 m. surengė žygį į Kuską, tačiau inkams pavyko apsiginti.
Triptaminas

**Triptaminas** (*tryptamine* - angl.) – alkaloidas randamas augaluose ir gyvūnuose. Jis paremtas indolo žiedo stuktūra ir chemiškai giminingas amino rūgščiai triptofanui, iš kur ir kilo pavadinimas. Jo labai mažas kiekis aptinkamas žinduolių smegenyse ir tikima, jog triptaminas atlieka neuromediatoriaus funkciją.
La Palma

**La Palma** – Ispanijai priklausanti sala Kanarų salyne, Atlanto vandenyne prie Afrikos krantų. Plotas 708 km², 86 267 gyventojų (2021 m.).

## Išnašos
Palisadas

**Palisadas** – gynybinė tvora iš vertikaliai be tarpų įkastų nusmailintų storų rąstų. Palisado aukštis būna 2–3 m aukščio, kartais aukštesni. Palisado vertikalieji rąstai gali būti iš vidaus sutvirtinti skersiniais. Palisadai dažnai įrengiami ant pylimų, o prieš juos iškasamas griovys.

Palisadais būdavo aptveriami nedideli fortai ir kitokie greitai statomi įtvirtinimai. Palisadų statymas būdavo pigus, kadangi rąstai daugelyje kraštų buvo lengvai prieinama ir lengvai apdorojama statybinė medžiaga. Mediniai palisadai būdavo gana efektyvi gynybos priemonė, nors ir neatlaikanti ugnies.

Dažnai palisadus įrengdavo kaip laikiną gynybinę sieną, o vėliau palisado vietoje pastatydavo akmeninę gynybinę sieną.
Armos grafystė

**Armos grafystė** (, ) – tai viena iš šešių Šiaurės Airijos grafysčių. Ji yra mažiausia užimama teritorija grafystė visoje Šiaurės Airijoje ir trečia pagal gyventojų skaičių. Pati grafystė ribojasi su Airija. Svarbiausias miestas, kartu ir administracinis centras yra Arma, kuri yra pačiame grafystės viduryje. Ribojasi su Nėjaus ežeru šiaurėje. Plotas – 1 254 km²; gyvena 141 000 gyventojų.

## Geografija

Yra šalies pietinėje dalyje. Teka kelios žymios upės, yra keletas didesnių kalnuotų sričių. Nėjaus ežero dalyje, kuri priklauso grafystei, yra keletas salų.

## Istorija

Antikiniais laikais teritorija jau buvo žinoma romėnų. Anksčiau grafystės turėjo sostinę. Vėliau IV amžiuje teritorija buvo užkariauta nežinomos kilmės genčių ir jų valdžia išsilaikė iki pat XII amžiaus. Nuo seno ji buvo valdyta daugybės didikų: kunigaikščių, baronų. Armos grafystėje nuo seno yra katalikiškos tradicijos.
Dauno grafystė

**Dauno grafystė** (, ) – viena iš šešių grafysčių, esančių Šiaurės Airijoje. Užima 2448 km² plotą; gyvena 516 000 gyventojų. Administracinis Dauno grafystės centras yra Portadaunas; tačiau didžiausias miestas yra Bengoras. Ribojasi su Antrimo grafyste šiaurėje, Airijos jūra rytuose ir Armos grafyste vakaruose.

## Geografija

Yra du pusiasaliai, visa vakarinė pakrantė prieina prie Airijos jūros. Šiaurės vakaruose prieina prie Nėjaus ežero. Pakrantėse yra nemažai salų; teka keletas upių ir tyvuliuoja maži ežerėliai. Būdingas kalvotas kraštovaizdis, kuris prie pakrantės pereina į lygumas. Čia yra aukščiausia Šiaurės Airijos vieta – 848 m.

## Įdomybės

Yra gimę nemažai visuomeninkų, pasižymėjusių šalies kultūroje. Niuris žinomas savo bažnyčiomis. Didelis kultūrinis palikimas, graži ir nepakartojama gamta.
Elčė

**Elčė** – miestas pietryčių Ispanijoje, Alikantės provincijoje, netoli Alikantės (prie Viduržemio jūros). Auginami finikai, alyvuogės, grūdinės kultūros, granatai, gaminamas alkoholis, alyvuogių aliejus. Būdinga maurų architektūra. Elčė turi didžiausią palmių plantaciją Europoje, daugiau kaip 200 000 palmių. Visa tai arabų agrikultūros įtaka.

## Istorija

Mieste rasta daug archeologinių radinių, iš kurių žymiausias – „Elčės dama“ (*Dama d’Elche*), tikriausiai iš IV a. pr. m. e.

Elčę buvo okupavusi Kartagina, vėliau graikai ir romėnai (vadino *Ilici*). Gotai čia įkūrė vyskupiją. Valdant maurams miestas prarado savo svarbą.

## Sportas

Mieste 1982 m. vyko XII pasaulio futbolo čempionatas. Žymiausias futbolo klubas yra Elche CF.

Nuo 1968 m. kiekvieną pirmąjį kovo sekmadienį vyksta Elčės pusmaratonis (pusė klasikinio maratono distancijos). Tai vienos seniausių tokios distancijos varžybų pasaulyje.

## Išnašos
Semitai

**Semitai** ( <  – Semas (vienas iš Nojaus sūnų)) – semitų kalbomis kalbančios tautos ir kultūros.

## Sąvokos kilmė
„Semitų“ tautų sąvoka yra kilusi iš Biblijos pasakojimų apie senovės žydams žinomų kultūrų kilmę. Artimiausios žydams kultūros ir kalbos buvo siejamos su bendra kilme iš jų visų protėvio Semo. Priešai paprastai buvo kildinami iš jo prakeikto sūnėno Kanaano.

Antisemitizmas paprastai asocijuojamas tik su žydais. Šį terminą 1879 m. pirmąkart panaudojo vokiečių žurnalistas *Wilhelm Marr* savo pamflete „Vokiškumo pergalė prieš žydiškumą“. 1879 m. *Marr* sukūrė „Antisemitizmo lygą“.

## Senovės semitų tautos
* Akadai migravo į Mesopotamiją 4 tūkstantmetyje pr. m. e. ir susiliejo su ne semitų kilmės mesopotamiečiais (šumerais) į vėlyvojo bronzos amžiaus asiriečius ir babiloniečius.
* Ebliečiai – 23 a. pr. m. e.
* Aramėjai – 16-8 a. pr. m. e.
* Ugaritai, 14-12 a. pr. m. e.
* Kananitų kalbomis kalbančios tautos ankstyvajame geležies amžiuje:
** Amoritai
** Ammonitai
** Edomitai
** Hebrajai, įkūrę Senovės Izraelio ir Judėjos karalystes, žydų protėviai.
** Moabitai
** Finikiečiai, įkūrę Viduržemio kolonijas, tarp jų ir Kartaginą.
* Senosios Pietų Arabijos kalbomis kalbančios tautos:
** Jemeno sabėjai – IX–I a. pr. m. e.
** Jemeno minėjai – IX–I a. pr. m. e.
** Jemeno katabanai – IX–I a. pr. m. e.
** Jemeno himjaritai – IX–I a. pr. m. e.
* Etiosemitų kalbomis kalbančios tautos
** Aksumitai – nuo IV a. pr. m. e. iki VII m. e. a.
* Arabai, Senovės šiaurės arabų kalba kalbantys beduinai
** Gindibu arabai IX a. pr. m. e.
** Lihianitai – VI–I a. pr. m. e.
** Tamudai – II–V a.
** Gasanidai – III–VII a.
** Nabatėjai

## Išnašos

## Taip pat skaitykite
* Semitų prokalbė
* Antisemitizmas

## Nuorodos
* Semitų genetika
* Semitų kalbų genealoginis medis
Gran Kanarijos las Palmasas

**Gran Kanarijos las Palmasas** arba ***Las Palmasas*** () – miestas Ispanijoje, Kanarų salose, Gran Kanarijos salos šiaurės rytuose; Las Palmaso provincijos centras. Svarbus uostas, jame sustoja pasipildyti degalų daug laivų, keliaujančių per Atlantą. Yra Las Palmaso yra tarptautinis Gran Kanarijos oro uostas (už 20 km). Išvystyta turizmo, žvejybos, žuvies apdirbimo, chemijos, keramikos pramonė. Pagrindinė eksporto prekės – maisto produktai ir tabakas. Svarbus kurortas.

Veikia 1989 m. įkurtas universitetas, vyskupijos sakralinio meno, Kanarų salų priešistorės muziejai, K. Kolumbo namas-muziejus, Kanarų salų senovinės architektūros muziejus *Pueblo Canario* po atviru dangumi; paveikslų galerija.

Las Palmase yra XV–XVI a. Šv. Onos katedra, XV a. gubernatoriaus rezidencija, Vyskupų rūmai, XVII a. Šv. Pranciškaus bažnyčia.

## Istorija

Miestas įkurtas 1478 m. kastilų karinio būrio vado Chuano Rechono, užkariavusio vietinių gyventojų gvančų žemes. Tais pat metais čia pradėta statyti katedra. Svarbi karinio laivyno bazė tolimesniems Kanarų salų užkariavimams. Nuo 1483 m. vyskupijos centras.

XV a. pab. Las Palmasas tapo svarbiu tašku laivams, keliavusiems iš Europos užkariauti Amerikos. 1492 m. per pirmąją kelionę į Ameriką ir grįždamas čia sustojo Kristupas Kolumbas. XVI a. pab. (1595 ir 1599 m.) miestą buvo apgulę britų ir olandų piratų laivynai. 1883 m. pastatytas naujas uostas, plėtota pramonė, laivyba. XX a. suklestėjo dėl turizmo plėtros.

## Sportas
* UD Las Palmas (futbolas)
* Gran Canaria (krepšinis)

## Šaltiniai
Dos Hermanasas

**Dos Hermanasas** – miestas Andalūzijoje (pietvakarių Ispanija), pietinis Sevilijos priemiestis. Pagrindinė ūkio šaka – alyvuogių auginimas, išvystyta paslaugų pramonė.

## Istorija

Miestą 1248 m. įkūrė Kastilijos karalius Ferdinandas III ir pavadino savo armijos karvedžio *Gonzalo Nazareno* dviejų seserų garbei ( – „dvi seserys“).
Fuenlabrada

**Fuenlabrada** – miestas Madrido regione (Ispanija), 20 km į pietvakarius nuo sostinės Madrido. Pramonės centras. Yra karaliaus Chuano Karloso universiteto filialas, ligoninė. Gerai išvystytas susisiekimas, yra metropolitenas.

## Istorija
Miestas ypač ėmė augti po 1970 m.

## Sportas
* CF Fuenlabrada futbolo klubas;
* Fernando Toreso vardo stadionas (talpa: 5 400 žiūrovų).

## Garsūs žmonės
* Fernandas Toresas gimė Fuenlabradoje 1984 m. kovo 20 d.

## Šaltiniai
Karo teatras

**Karo teatras** (, ) – geografinis regionas, kuriame vyko, vyksta ar gali vykti ginkluotas konfliktas (karo veiksmai).

Sąvoka „karo teatras“ vartojama, kai karo veiksmai vyksta didelėje Žemės rutulio dalyje ar šiaip didelėse teritorijose, ir karo veiksmai, vykstantys vienoje teritorijoje, yra gana izoliuoti nuo karo veiksmų kitoje teritorijoje. Tokios dalinai izoliuotos teritorijos ir vadinamos *karo teatrais*.
Šis terminas nenaudojamas, kai karo veiksmai vyksta susietoje, vieningoje teritorijoje, kurioje nesunkiai galima permesti iš vienos vietos į kitą dalinius ir resursus. Karo teatrai dažnai ribojami pagal žemynus ar vandenynus. Karo teatrus vienija bent viena valstybė, dalyvaujanti karo veiksmuose abiejuose karo teatruose, jei teatrai yra du. Kitu atveju, jei nėra valstybių, veikiančių abiejuose karo teatruose, tuomet laikoma, kad dviejose skirtingose teritorijose vienu metu vyksta du skirtingi karai.

Pavyzdžiai:
* Rytų karo teatras JAV Pilietiniame kare.
* Balkanų karo teatras Pirmajame pasauliniame kare.
* Tolimųjų rytų karo teatras Rusijos Pilietiniame kare.
* Vakarų Europos karo teatras Antrajame pasauliniame kare.
* Antrojo pasaulinio karo Europos teatras.

Vienas žinomiausių pavyzdžių, kai karo veiksmai vyko keliuose karo teatruose, buvo Antrasis pasaulinis karas. Paprastai laikoma, kad šiame kare egzistavo trys karo teatrai – Europos, Ramiojo vandenyno ir Afrikos. Kai kurie karo istorikai teigia, kad Afrikos karo teatras buvo pagalbinis karo teatras.
Tikrai pagalbinis karo teatras buvo Iranas. Jame vyko labai riboti, izoliuoti nuo visų likusių karo teatrų, karo veiksmai. Iraną 1941 m. rugpjūtį laikinai okupavo sąjungininkai (D. Britanija, TSRS). Pagalbinį pobūdį rodo tai, kad ši Irano okupacija užtikrino lendlizinių ginklų tiekimą Tarybų Sąjungai ir sumažino galimą Vokietijos įtaką šiame regione.
Antrojo pasaulinio karo Europos karo teatras kartai suskirstomas į du mažesnius karo teatrus (subteatrus) – Rytų fronto karo teatras ir Vakarų fronto karo teatras.

Manoma, kad šį terminą įvedė karo teoretikas K. Klauzevicas (*[[Carl von Clausewitz]]*) knygoje „Apie karą“.

## Šaltiniai

* Termino apibrėžimas (rusų k.)
Čankajus

**Čankajus** gali reikšti:

* Archeologinė Čankajaus kultūra Senovės Peru.
* Čankajaus upė dabartinėje Peru.
* Čankajaus rajonas dabartinėje Peru.
Šv. Tomo upė

**Šv. Tomo upė** (, ) – upė Peru, Apurimako ir Kusko departamentuose; Apurimako intakas. Prie upės įsikūręs Santo Tomaso miestas.
Saivitė

**Saivitė** () – didelis granito akmuo, esantis pietinės Peru Apurimako departamente, Kuravasi apygardoje, 45 km nuo Abankajaus, 3500 m aukštyje. Apimtis ~11 m, skersmuo 4 m, aukštis 2,5 m. Akmens paviršius išraižytas įvairiomis figūromis. Vaizduojami augalai, gyvūnai, žmonės, taip pat kanalai, pastatai. Akmens raižytojai, raižymo data nežinomi. Manoma, jog akmuo galėjęs būti religiniu objektu, kuris simbolizavo Visatos sandarą. Taip pat Saivitės akmuo galėjo būti naudojamas prisišaukti lietaus. Dar viena versija paplitusi, kad akmenį išraižė inkų architektai, naudodami jį kaip planą kanalų ir pastatų statybai.
Abankajaus provincija

**Abankajaus provincija** (, ) – provincija Peru, Apurimako departamento šiaurinėje dalyje. Provincija padalinta į 9 apygardas. Sostinė – Abankajus.

## Apygardos
* Abankajus
* Čakočė
* Sirka
* Kurahuasis
* Huanipaka
* Lambrama
* Pičirhua
* San Pedro de Kačora
* Tamburkas

## Šaltiniai
Huelva

**Huelva** – miestas Andalūzijoje (pietvakarių Ispanija); provincijos centras. Miestas išsidėstęs prie *Odiel* ir *Tinto* upių santakos, netoli Kadiso įlankos. Svarbus uostas, eksportuojama vario rūda ir piritai, išgaunami miesto apylinkėse. Išvystyta žvejybos, turizmo, chemijos, maisto pramonė. Yra universitetas.

## Sportas
RC Recreativo de Huelva – seniausias veikiantis futbolo klubas Ispanijoje, įkurtas 1889 m. gruodžio 23 d.

## Istorija

Nuo VIII a. Huelva buvo Al-Andalusijos dalis. Suirus Kordobos kalifatui, XI a. Huelva buvo nepriklausoma valstybė, valdoma Bakridų dinastijos. Ją 1053 m. prisijungė Sevilija, o vėliau teritoriją valdė Almoravidai, Almohadai, Kastilija.

1492 m. prie miesto lankėsi K. Kolumbas, aplankęs *La Rábida* vienuolyną prieš išvykdamas iš greta esančio *Palos de la Frontera* uosto.

## Nuorodos
* Turizmo gidas (anglų k.)
Padėklas (reikšmės)

Žodžio ***padėklas*** reikšmės lietuvių kalboje:

* padėklas – plokščias įtaisas, skirtas prekėms ir kroviniams gabenti ir sandėliuoti;
* padėklas – plokščias įtaisas viršun užlenktais kraštais, skirtas lėkštėms su patiekalais ir panašiems objektams pernešti viešojo maitinimo įstaigose, namuose ir pan;
* padėklas – atraminis elementas, naudojamas sujungiant geležinkelio bėgius su pabėgiais;
* padėklas – (radioelektronika) medžiaga, kurios tūryje ir/ar paviršiuje sudaromi ar yra sumontuoti vieno ar daugiau grandynų elementai ir/ar komponentai;
* padėklas – (suvirinimas) priemonė, dedama prie suvirinimui paruoštos jungties išlydytam siūlės metalui prilaikyti.

*Padėklu* gali būti pavadintas bet koks įtaisas ar tiesiog plokščias medžiagos gabalas, naudojamas ar skirtas kam nors padėti.
Antabambos provincija

**Antabambos provincija** (, ) – provincija Peru, Apurimako departamento pietinėje dalyje. Provincija padalinta į 7 apygardas. Sostinė – Antabamba.

## Apygardos
* Antabamba
* El Oras
* Huakirka
* Chuan Espinosa Medranas
* Oropesa
* Pačakonasas
* Sabainas

## Šaltiniai
Aimaraeso provincija

**Aimaraeso provincija** (, ) – provincija Peru, Apurimako departamento vakarinėje dalyje. Provincija padalinta į 17 apygardų. Sostinė – Čaluanka.

## Apygardos
* Čalhuanka
* Kapaja
* Karaibamba
* Čapimarka
* Kolkabamba
* Kotarusė
* Huailju
* Chusto Apu Sahuaraura
* Lukrė
* Pokohuanka
* San Chuan de Čaknja
* Sanjaika
* Soraja
* Tapairihva
* Tintajus
* Toraja
* Janaka

## Šaltiniai
Kotabambo provincija

**Kotabambo provincija** (, ) – provincija Peru, Apurimako departamento rytinėje dalyje. Provincija padalinta į 6 apygardas. Sostinė – Tambobamba.

## Apygardos
* Tambobamba
* Kotabambasas
* Koiljurkis
* Hakira
* Mara
* Čaljhuahuačas

## Šaltiniai
Derio grafystė

**Londonderio grafystė** (, ) – viena iš šešių grafysčių esančių Šiaurės Airijoje. Jis pavadintas pagal svarbiausią krašto miestą – Derį, kuris kartu yra ir grafystės administracinis centras. Deris yra įsikūręs grafystės šiaurės vakaruose.

Aukščiausias kalnas grafystėje yra Sevelio kalnas, kuris yra 678 m aukštčio, esantis netoli Tirono grafystės. Dominuoja kalvotas kraštovaizdis. Rytuose ir vakaruose yra Banio ir Foilio upių slėniai. Šiaurėje, prie Atlanto vandenyno, yra statūs klifiniai krantai.

Derio grafystė – tai graži architektūra ir įdomi istorija. Deris – puikus architektūros paminklas. Kartu ir gamta mums dovanoja progą pamatyti nepaprastą Atlanto vandenyno pakrantę, kurioje peri paukščiai.
Izraelio gyventojai

**[[Izraelis]]** išsiskiria įvairove savo **gyventojų,** kurie priklauso skirtingoms etninėms grupėms, religijoms, kultūroms ir socialinėms grupėms.

Gyventojų sudėtis pagal tautybę (2005 m. gegužės 10 d.):

* 5,26 mln. – žydai.
* 1,35 mln. – arabai.
* 290 000 – drūzai.

Šalyje taip pat gyvena čerkesų, rusų ir kitų tautinių mažumų. Tarp žydų 35 % yra pirmos kartos imigrantai, apie 1,1 mln. – emigrantai iš buvusios Tarybų Sąjungos.

Valstybinė šalies kalba yra ivritas; arabų kalba – oficiali palestiniečių mažumos kalba. Taip pat yra vartojamos anglų, prancūzų, rusų kalbos.

Nuo seno čia gyvena judėjai, kurie sudaro 76 procentus visų gyventojų, musulmonų sunitų (17 procentų), krikščionių (2 procentai) ir drūzų (5 procentai).

#### Gyventojai

Iš viso: 7 082 000 (2006 m.)

#### Amžiaus struktūra

2004 metai (procentais)
* 0–14 metų: 28,4
* 15–64 metų: 61,7
* 65 ir senesni: 9,9

## Nuorodos

* http://www.cbs.gov.il/publications/isr_in_n05e.pdf
Grau provincija

**Grau provincija** (, ) yra Peru, Apurimako departamento centrinėje dalyje. Provincija padalinta į 14 apygardų. Sostinė – Čukibambilija.

## Apygardos
* Čukibambilja
* Kurpahuasis
* Gamara
* Huailjatis
* Mamara
* Mikaela Bastidas
* Pataipampa
* Progresas
* San Antonijas
* Santa Rosa
* Turpajus
* Vilkabamba
* Virundas
* Kuraskas

## Šaltiniai
Atsparioji ugniavietė

**Atsparioji ugniavietė** arba **dotas** ( 'ilgalaikis ugnies taškas', *ДОТ*) – kapitaliai įrengtas, paprastai gelžbetoninis fortifikacinis statinys, skirtas ilgalaikei gynybai. Dotas gali būti tiek pavienis, tiek įtvirtinto rajono dalis. Dotas saugo jo įgulą nuo priešo šaulių ginklų ir artilerijos ugnies, ir leidžia apšaudyti priešą kulkosvaidžių ir artilerijos ugnimi.

Rusiškai šis įtvirtinimų tipas dar vadinamas ДОС (*долговременное огневое сооружение* 'ilgalaikis ugnies įrenginys'). A. Smetonos 1995 m. išleistame „Karybos žodyne“ *dotas* vadinamas *atspariąja ugniaviete*.

Dotai savo konstrukcija būna labai įvairūs. Patys paprasčiausi dotai yra antžeminės gelžbetoninės dėžutės su viena ambrazūra kulkosvaidžiui. Sudėtingi dotai turi daug ambrazūrų kulkosvaidžiams ir patrankoms šaudyti, po žeme yra kelių aukštų su patalpomis įgulai gyventi ir ilsėtis, šaudmenų, maisto sandėliais, šuliniais ir vėdinimo sistemomis, elektros srovės generatoriais ir t. t.

Dotai tradiciškai ginkluojami kulkosvaidžiais ir patrankomis (paprastai tam naudojami specialūs modeliai, pritaikyti šaudyti pro ambrazūras), prieigos gali būti minuojamos. Šiais laikais dotai ginkluotėje gali turėti automatinius granatsvaidžius, prieštankines ir priešlėktuvines raketas, minosvaidžius.


File:Балаклава ДОТ.jpg|Antrojo pasaulinio karo laikų dotas Balaklavoje (Krymas)
File:Norcon Pillbox.jpg|Pseudodoto iš gelžbetoninio vamzdžio su mediniu stogu (D. Britanija) griuvėsiai
File:LO vz. 36 Jizni Morava (objekt cislo 633).jpg|Lengvasis dotas pietų Moravijoje (Čekija)


## Nuorodos
* Ю. Веремеев. Полевая фортификация. ДОТ
* Ю. Веремеев. Полевая фортификация. ДОТы линии Маннергейма
* Уничтожение долговременной огневой точки противника ДОТа
Valiulis

* Algirdas Vaclovas Valiulis – inžinierius, pedagogas;
* Algirdas Valiulis – teisininkas;
* Gintaras Valiulis – fizikas;
* Jurgis Juozas Valiulis (Karolis Drunga) – chemikas, rezistentas;
* Remigijus Valiulis – sportininkas;
* Skirmantas Valiulis – menotyrininkas, televizijos ir kino kritikas;
* Valentinas Valiulis – politikas.
Činčeroso provincija

**Činčeroso provincija** (, ) – provincija Peru, Apurimako departamento šiaurės vakarinėje dalyje. Provincija padalinta į 8 apygardas. Sostinė – Činčerosas.

## Apygardos
* Činčerosas
* Ankas-Hualjas
* Kočarkasas
* Huakana
* Okobamba
* Ongojus
* Uranmarka
* Ranrakanča

## Šaltiniai
Andahuailaso provincija

**Andahuailaso provincija** (, ) – provincija Peru, Apurimako departamento vakarinėje dalyje. Provincija padalinta į 19 apygardų. Sostinė – Andahuailasas.

## Apygardos
* Andahuailasas
* Andarapa
* Čiara
* Huankarama
* Huankarajus
* Huajana
* Kakijabamba
* Kišuara
* Pakobamba
* Pakuča
* Pampačiris
* Pomakoča
* San Antonio de Kačis
* San Cheronimas
* San Migel de Čakrapampa
* Santa Marija de Čikmas
* Talavera de la Reina
* Tumaj Huaraka
* Turpas

## Šaltiniai
Balimena

**Balimena** (airių k. „žemė vidury miestų“) – miestas Šiaurės Airijoje, pačiame šalies centre Antrimo grafystėje. Žemės ūkio centras. Veikia akademija. Buvusi geležinkelio stotis.

## Istorija

Miestas buvo pradėtas statyti karaliaus Karolio I leidimu 1626 metais.

## Sportas
* Ballymena United FC – futbolo klubas;

## Miestų partnerystė
* 

## Išnašos

## Nuorodos
* [ Oficiali miesto svetainė]
Antrimas

**Antrimas** (, ) – miestas Šiaurės Airijoje, Antrimo grafystėje. Kartu tai ir grafystės administracinis centras bei svarbus grafystės miestas. 20,0 tūkst. gyventojų (2001). Nutolęs 35 km nuo šalies sostinės Belfasto keliaujant traukiniu.

1642 metais Antrimui buvo parinkta vieta prie Nėjaus ežero. Mieste yra kelios bažnyčios, pilies griuvėsiai.

## Išnašos

## Nuorodos
* [ Oficiali miesto svetainė]
Laluna

**Laluna** ( – Mėnulis) – komercinė radijo stotis, veikianti Klaipėdoje nuo 1995 m. rugpjūčio 25 d.

Pirmasis kūrinys, kuriuo prasidėjo radijo stoties „Laluna“ transliacijos yra *The Pogues* „Fiesta“. Stotis girdima visą parą Klaipėdoje bei 70 km spinduliu aplink Klaipėdą. Dažnis FM 94,9. Perduoda naujausias Klaipėdos krašto, Lietuvos ir viso pasaulio žinias, įvairių grupių klausytojams skirtą muziką.

## Laidos
Radijo programa orientuota į viso Klaipėdos miesto bei atskirų žmonių grupes pagal įvairius interesus. Visą parą eteryje girdimos tokios laidos kaip: „Gyventi gera“, "Ant Bangos", "Ko širdelė geidžia", "Dabar geriausi vakarai", „Naktis su Laluna“, „Savaitgalio žadintuvas“,  "Puikus metas", „Laluna TOP 40“,

## Šaltiniai

* Žurnalistikos enciklopedija, 1997 Vilnius

## Nuorodos
*
Oma

**Oma** – miestas Šiaurės Airijos vakaruose, Tirono grafystėje. Miestas yra didžiausias grafystėje. Yra menų centras, Alsterio amerikiečių muziejus po atviru dangumi, daug bažnyčių.

## Istorija

Miesto statusą gavo 1768 metais. Nors miestas jau žinomas dar nuo 792 m. pr. m. e. (seniausias miestas Šiaurės Airijoje).

## Sportas
* Omagh Town FC – futbolo klubas;

## Išnašos

## Nuorodos
* [ Oficiali miesto svetainė]
Dirvonėnai (Telšiai)

**Dirvonėnai** (arba ***Dirvėnai, Mažieji Dirvėnai***) – kaimas Telšių rajono savivaldybėje, 3 km į rytus nuo Luokės, prie kelio . Veikia Upynos mokyklos skyrius.

## Istorija

Viduramžiais buvo žinomi kaip Mažieji Dirvėnai, skiriant juos nuo Didžiųjų Dirvėnų. Nuo 1507 m. minimas Mažųjų Dirvėnų pavietas (valsčius). Bajorų dūmai paviete 1667 m.:

## Gyventojai

## Šaltiniai

## Nuorodos
*